《送焦生》
宋代·刘敞

苍鹰怀风云，六月不忘习。寒蛟待雷雨，深水聊自蛰。

多君起江湖，力学如不及。择师视洙泗，履奥窥所立。

翰飞自兹远，变化谁能絷。孤剑屡感激，四方慎翔集。

公子诚爱客，相门许长揖。结辔因北游，挥手谢朋执。

藏书就史氏，观国荣天邑。藉甚诸公间，青紫亦可拾。

宁复悲归来，眷眷儿女泣。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。